（1580年）庚辰科会试第二百二十一名，登二甲第五十五名进士。授刑部主事，历员外、郎中，出知绍兴府，起补青州府。以抗礼忤御史，欲中伤之，巡抚孙鑛曰：卫青州饮郡中一勺水耳，安能为？乃特疏荐之，举卓异，擢陕西副使，巡陇右。以终养归，服除，补山东副使，大司空刘东星以河防多事，请移道济宁。至则因势利导，塞黄家诸口。转参政，移青州，擢应天府丞，靖妖民刘天绪之乱，以右佥都御史，抚治郧阳。晋南兵部右侍郎，升南刑部尚书。泰昌元年（1620年），改南兵部尚书，参赞机务，戢叛兵之乱，行伍肃然。值魏忠贤用事，三疏请告，始获归里。